เอสทีพี แอนด์ ไอ

บริษัท เอสทีพี แอนด์ ไอ จำกัด (มหาชน) (; ชื่อย่อ: STPI)สรุปข้อสนเทศบริษัทจดทะเบียนตลาดหลักทรัพย์แห่งประเทศไทย บริษัทประกอบธุรกิจ แปรรูปโครงสร้างเหล็ก (Steel Structure Fabrication), งานประกอบและเชื่อมท่อ (Piping Fabrication), งานประกอบโรงงานสำเร็จรูป (Module) และงานแปรรูปผลิตภัณฑ์เหล็กอื่น ๆ โดยการนำเหล็กรูปพรรณ ท่อเหล็ก และเหล็กแผ่น มาตัดและประกอบตามแบบที่ลูกค้ากำหนดลักษณะการประกอบธุรกิจแบบรายงาน56-1 เอสทีพี แอนด์ ไอ จำกัด (มหาชน) ประจำปี :2555

 ประวัติ 
บริษัทก่อตั้งขึ้นในปี 2518 บริษัทก่อตั้งขึ้นเพื่อการดำเนินธุรกิจผลิตหม้อไอน้ำและภาชนะความดัน โดยเป็นบริษัทในเครือของ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) ในปี 2533 บริษัทได้เพิ่มทุนจดทะเบียนและได้ขยายการดำเนินธุรกิจด้านการผลิตผลิตภัณฑ์โครงสร้างเหล็กซึ่งใช้ในการก่อสร้างและติดตั้ง โดยมีกำลังการผลิต 20,000 ตันต่อปีและได้เปลี่ยนชื่อเป็น บริษัท เอสทีพี แอนด์ไอ จำกัด โดย STP&I ย่อมาจาก Sino-Thai Pressure Vessel and Iron Works โดยมีบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) มีสัดส่วนการถือหุ้นร้อยละ 98 ในวันที่ 1 กันยายน 2538 บริษัทได้แปรสภาพเป็นบริษัทมหาชนจำกัดและในวันที่ 14 พฤษภาคม 2539 เป็นบริษัทจดทะเบียนในตลาดหลักทรัพย์แห่งประเทศไทยที่เข้าซื้อขายวันแรก

 การประกอบกิจการ 
บริษัทประกอบธุรกิจแปรรูปผลิตภัณฑ์เหล็กและโครงสร้างเหล็ก โดยการนำเหล็กรูปพรรณ ท่อเหล็ก และเหล็กแผ่น มาตัดและประกอบตามแบบที่ลูกค้ากำหนด ผลิตและติดตั้งโครงสร้างเหล็ก (Structural Steel) งานประกอบและเชื่อมท่อ (Piping) และงานประกอบโรงงานสำเร็จรูป (Module) สำหรับโรงงานอุตสาหกรรมขนาดใหญ่ เช่น อุตสาหกรรมน้ำมัน และพลังงาน ปิโตรเคมี ไฟฟ้า เพื่อส่งออกไปยังต่างประเทศตามที่ลูกค้ากำหนด โดยกลุ่มลูกค้าหลัก คือ เจ้าของโครงการ และผู้รับเหมา

 ผู้ถือหุ้นรายใหญ่ 
 ข้อมูล ณ วันที่ 24 มีนาคม 2566ผู้ถือหุ้นรายใหญ่เซ็ทเทรดดอตคอม
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บลจ.เกียรตินาคินภัทร (รับโอนจากนายอนุทิน ชาญวีรกูล เพื่อการจัดการทรัพย์สิน)		 164,590,285  10.13% 2 นาย จิรัฎฐ์ ธราเพชรสวัสดิ์  81,039,611  4.99% 3  บริษัท เบสท์ ควอลิตี้ สกิลส์ จำกัด  77,880,000	  4.79% 4  นาย ยรรยง นิติสาโรจน์		  67,486,724  4.15% 5  นาย ชวลิต ลิ่มพานิชย์		  64,899,995  3.99%

 อ้างอิง 

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2518
หมวดหมู่:ธุรกิจพัฒนาอสังหาริมทรัพย์